
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 61
                                                              din 27 aprilie 2017
     privind aprobarea încheierii Convenției definitive pentru acordarea de servicii de asistență socială, între Municipiul Sighișoara și Fundația VERITAS Sighișoara, pentru unitatea de asistență socială - Centru de zi pentru copii


Consiliul Local al Municipiului Sighişoara, întrunit în şedinţă ordinară,
           
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat sub nr. 9784/VI/3/10.04.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45, alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighișoara nr. 108/27.12.2016 privind aprobarea încheierii Convenției provizorii pentru acordarea de servicii de asistență socială, între Municipiul Sighișoara și Fundația VERITAS Sighișoara, pentru unitatea de asistență socială - Centru de zi pentru copii și Convenția provizorie cu nr. 31396/148/29.12.2016, încheiată între Municipiul Sighișoara și Fundația VERITAS Sighișoara, pentru acordarea de servicii de asistență socială în cadrul unității de asistență socială - Centru de zi pentru copii;
Ținând cont de prevederile art. 12, alin. (1) - (3) din Normele metodologice de aplicare a prevederilor Legii nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială, aprobate prin H.G. nr. 1153/2001, cu modificările și completările ulterioare;

Văzând Hotărârea Consiliului Local Sighișoara nr. 39/30.03.2017 privind aprobarea bugetului general al unității administrativ - teritoriale pe anul 2017;

Având în vedere Raportul de specialitate al Serviciului Public de Asistenţă Socială, înregistrat sub nr. 9782/VI/3/10.04.2017, cu propunerea de aprobare a încheierii Convenției definitive pentru acordarea de servicii de asistență socială, între Municipiul Sighișoara și Fundația VERITAS Sighișoara, pentru unitatea de asistență socială - Centru de zi pentru copii, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;

În baza art. 36, alin. 2, lit. d) şi alin. 6, lit. a), pct. 2, art. 45, alin. 2 şi a art. 115, alin. 1, lit. b) din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. Se aprobă încheierea Convenţiei definitive pentru acordarea de servicii de asistență socială, între Municipiul Sighișoara și Fundația VERITAS Sighișoara, pentru unitatea de asistență socială - Centru de zi pentru copii, conform anexei nr. 1, care face parte integrantă din prezenta hotărâre.
Art. 2. Se mandatează Primarul Municipiului Sighișoara, domnul Ovidiu - Dumitru Mălăncrăvean, cu încheierea și semnarea Convenției definitive pentru acordarea de servicii de asistență socială, prevăzută la art. 1 din prezenta hotărâre.
Art. 3. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Serviciul Public de Asistență Socială, Biroul Buget, Contabilitate, Salarizare - Direcția Economică din cadrul Municipiului Sighişoara şi Fundaţia VERITAS Sighișoara.
Art. 4. Prin grija d-nei Anca Bizo, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro. 
PREŞEDINTE DE ŞEDINŢĂ,

  

      Matei Ovidiu – Daniel

                                                                                              Contrasemnează/Avizat pentru legalitate

                   SECRETAR,



                     Bizo Anca

(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  2 ex. Serviciul Public Asistenţă Socială;

  1 ex. Biroul Buget, Contabilitate, Salarizare - Direcţia Economică;
  1 ex. Fundația VERITAS Sighișoara.
10 ex. 

B.A.
